Райнер Мария Рилке
Раздяла

Превод от немски: Стефан Бесарбовски, 1979

chitanka.info

Но как дойде раздялата за мен?

Това си спомням — случва ти се нещо

неотвратимо, тъмно и зловещо,

в което си щастлив и унижен —

А аз бях слаб! Аз виждах колко плаха

си тръгна тя и как ме позова!

О, сякаш хиляди жени зовяха!…

И нищо повече, освен това:

един далечен знак — мираж изглежда,

прощален знак — бог знае за какво,

или навярно е било дърво,

обвито вече в кукувича прежда.

1906

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.